জো অ্যান্টনি ওয়ালশ
জো অ্যান্টনি ওয়ালশ (ইংরেজি: Joe Walsh; ১ এপ্রিল ২০০২; জো ওয়ালশ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব কুইন্স পার্ক রেঞ্জার্সের হয়ে গোলরক্ষক হিসেবে খেলেন। ইংরেজ ফুটবল ক্লাব জিলিংহামের যুব পর্যায়ের হয়ে খেলার মাধ্যমে ওয়ালশ ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, জিলিংহামের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; জিলিংহামের হয়ে দুই মৌসুমে মাত্র এক ম্যাচে অংশগ্রহণ করার পর ২০২০–২১ মৌসুমে তিনি কুইন্স পার্ক রেঞ্জার্সে যোগদান করেছেন।